**Саопштење Градске организације Двери Ниш**

**Градоначелница идући пут као подршку Вучићу да стави слику Ока соколовог**

**Након изјаве градоначелнице Драгане Сотировски да је систем „Око соколово“ увело ред у саобраћај у Нишу и да грађани траже да овај харачлија "ординира и у другим улицама" Двери Ниш јој поручују да идући пут као подршку свом председнику за пристајање на ултиматум његових западних пријатеља за признање лажне државе Косово, уместо визуала вукова стави слику Ока соколовог**.

Док се спрема издаја КиМ, и врши непрестана опструкција рада Парламента, власт у Нишу наставља да грађанима дере кожу с леђа. У граду је место за паркирање немогуће наћи, јер градска власт уместо у подземне гараже новац из буџета троши на бесмислене и непотребне пројекте.

**Двери Ниш траже да градска власт коначно почне да штити грађане Ниша а не инвеститоре, новообогаћену елиту и екстрапрофитере од којих је у Нишу највећи „Паркинг сервис“. Тражимо информацију шта је са Пројектом измештања пруге потписаним још 2019.год. са Европском банком за обнову и развој којим је исплаћено 70 милиона евра за измештање пруге из центра Ниша. Такође, Двери Ниш захтевају да док год пругом која пролази кроз сам центар Ниша пролазе цистерне са отровним амонијаком и другим опасним теретом, а притом су на појединим местима рампе скинуте, да се обустави наплата казни за паркирање грађанима Ниша.**

У Нишу, 31.1.2023.г Весна Стојановић,

Савет за социјална питања и смањење сиромаштва, Двери Ниш